CELEX: 62012CN0411
Language: el
Date: 2012-09-07 00:00:00
Title: Υπόθεση C-411/12: Προσφυγή της 7ης Σεπτεμβρίου 2012 — Ευρωπαϊκή Επιτροπή κατά Ιταλικής Δημοκρατίας

17.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/10
            
         Προσφυγή της 7ης Σεπτεμβρίου 2012 — Ευρωπαϊκή Επιτροπή κατά Ιταλικής Δημοκρατίας
   (Υπόθεση C-411/12)
   2012/C 355/16
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: B. Stromsky, S. Thomas και D. Grespan)
   
      Καθής: Ιταλική Δημοκρατία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιταλική Δημοκρατία, μη λαμβάνοντας, εντός των ταχθεισών προθεσμιών, όλα τα αναγκαία μέτρα για την κατάργηση του καθεστώτος ενισχύσεων που κρίθηκε παράνομο και ασύμβατο προς την εσωτερική αγορά με την απόφαση 2011/746/ΕΕ της Επιτροπής, της 23ης Φεβρουαρίου 2011, σχετικά με τις κρατικές ενισχύσεις C 38/Β/2004 (πρώην ΝΝ 58/2004) και C 13/2006 (πρώην Ν 587/2005) που η Ιταλία έθεσε σε εφαρμογή υπέρ της Portovesme Srl, της ILA SpA, της Eurallumina SpA και της Syndial SpA [κοινοποιηθείσα στις 24 Φεβρουαρίου 2012 υπό τον αριθμό Ε(2011) 956 και δημοσιευθείσα στην ΕΕ L 309 της 24ης Νοεμβρίου 2011, σ. 1-22], παρέβη τις υποχρεώσεις που υπέχει από τα άρθρα 3, 4 και 5 της ως άνω αποφάσεως και από τη Συνθήκη για τη λειτουργία της Ευρωπαϊκής Ένωσης (ΣΛΕΕ)·
            
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Η ταχθείσα με την απόφαση περί ανακτήσεως των κρατικών ενισχύσεων που κηρύχθηκαν παράνομες προθεσμία έληξε στις 24 Ιουνίου 2011. Επιπλέον, η καθής ήταν υποχρεωμένη να γνωστοποιήσει στην Επιτροπή, το αργότερο στις 24 Απριλίου 2011, το συνολικό ποσό των προς ανάκτηση ενισχύσεων και τα μέτρα τα οποία έχουν θεσπισθεί και προβλεφθεί προς συμμόρφωση με την ως άνω απόφαση.
   Κατά την ημερομηνία ασκήσεως της υπό κρίση προσφυγής, η καθής δεν είχε ακόμη θεσπίσει τα αναγκαία μέτρα για την ανάκτηση των χορηγηθεισών στις δικαιούχους επιχειρήσεις ενισχύσεων ούτε είχε γνωστοποιήσει στην Επιτροπή όλες τις ζητηθείσες πληροφορίες.